ועדת העבודה, הרווחה והבריאות, כנסת 15, פרוטוקול מספר 593, 2002-10-29 11:00

מוזמנים: רפי גלס אגודת מורי דרך שלומי נדיר מנכ"ל תדמור עליזה פליישר אונ' העברית תומר פשניצה סטודנט הילה וייס סטודנטית אהרון שהם התאחדות המלונות יואב בכר התאחדות המלונות אנה גליק המחלקה להסבת אקדמאים, משרד העבודה שרה חורש אגף להכשרה מקצועית, משרד העבודה משה כץ מפקח מלונאות ארצי חני נחמני משרד העבודה דבי מנצור משרד התיירות עובד מנצור משרד התיירות חנה קורן חיים מלול אורלי ברגמן מינה דהן רותי באקשור

מנהלת הוועדה: מניעת פיטורי עובדים במלונאות, במסגרת יום התיירות בכנסת.

דוד טל: בוקר טוב, אני מתכבד לפתוח את ישיבת ועדת העבודה, הרווחה והבריאות של הכנסת.

דוד טל: על סדר יומנו יום התיירות בכנסת.

דוד טל: אני מקדם בברכה את כל הבאים בשערי הוועדה.

דוד טל: אני חושב שלא צריך להכביר במילים על מה שקורה אצל כל הגופים שעוסקים בצורה ישירה ובצורה עקיפה בנושא התיירות.

דוד טל: אני סבור שהנושא הוא נושא חשוב מאוד מבחינה לאומית, יש מקום שהמדינה תתערב בו.

דוד טל: אני אתן כדוגמה את ארצות הברית הגדולה של אמריקה, שאחרי שהתאומים נפלו היא הבינה שצריך לקום ולעשות מעשה ולהזרים 200 מיליארד דולר, אולי קצת יותר לשוק, כדי לעורר כל מיני מסגרות שנסגרו כתוצאה מהמצב.

דוד טל: אין צורך לבוא ולומר שכדי להקים מפעל שנסגר צריך הרבה משאבים.

דוד טל: אם אני סוגר היום מלון במדינת ישראל, כדי לפתוח אותו בעוד שנה, שנתיים, שלוש או ארבע אני אצטרך הרבה מאוד משאבים.

דוד טל: אני לא יודע אם יש בכוחם של הבעלים להרים את הדבר הכבד ולפתוח את המלון.

דוד טל: אני מדבר על זה ברמה הלאומית, משום שזה לא סוד שבימים הטובים התיירות הכניסה מטבע קשה למדינת ישראל, דבר שהיה מאוד חשוב לכלכלת ישראל.

דוד טל: במצב הנוכחי, כתוצאה מהמצב הביטחוני, נוצר מצב שהתיירות בישראל נפגעה קשות.

דוד טל: ועדת העבודה, הרווחה והבריאות דנה בנושא הזה לפני כשנה, באתי גם בדברים עם כמה מראשי התאחדות המלונאים.

דוד טל: רק לפני כשבועיים או שלושה ישבתי עם מר רוזנטל, ומיד לאחר מכן עם שר העבודה והרווחה.

דוד טל: ניסיתי לשכנע אותו שכדאי ונכון שמשרד העבודה יאפשר למלונאים את אותו הסדר שהיה בחל"ת.

דוד טל: במסגרת הזאת אפשר היה לשמר מספר לא מבוטל של עובדים.

דוד טל: בזמנו דובר על 4000 עובדים שהתאחדות המלונאים רוצה לשמר.

דוד טל: כדי לשמר אותם היתה בקשה לאפשר השתתפות של משרד האוצר בהחזקתו של כל עובד כזה.

דוד טל: בהנחה שיש 4000 עובדים ונדרש אלף שקל לכל עובד, אנחנו מדברים על סדר גודל של 4 מיליון שקל בחודש.

דוד טל: אם הדבר הזה לא יקרה, לא תהיה ברירה והאנשים האלה יצטרכו לצאת ממעגל העבודה למעגל האבטלה.

דוד טל: במעגל האבטלה המדינה תצטרך לשלם 140,150 מיליון שקלים, וזה בלי להסתכל על ההשלכות של מה זה עושה לאדם שיוצא ממערכת העבודה.

דוד טל: ועדת העבודה והרווחה מצאה לנכון לתת יד - עד כמה שידה משגת - כדי לנסות ולראות איך לשמר את ענף המלונאות.

דוד טל: אני רוצה לשמר אותם, כדי שבבוא העת, כשתבוא שעה טובה יותר, הם יוכלו לצוף מעל פני המים ולהמשיך בעסקים שלהם כמו שעשו בעבר, ואז ממילא הם ירוויחו ומדינת ישראל תרוויח.

עובד קדמי: אני רוצה לברך את היושב-ראש ואת הכנסת על קיומו של יום התיירות הלאומי בכנסת.

עובד קדמי: זו מסורת חשובה מאוד.

עובד קדמי: ככל שהכנסת נותנת את הדעת לענייני תיירות, כך גם לציבור יש מודעות יותר גדולה.

עובד קדמי: לצערנו הרב, המשבר בתיירות הוא זה שהכניס את נושא התיירות למודעות הציבורית.

עובד קדמי: כולנו כבר יודעים את המשבר הקשה בתיירות ואת הנזקים הרבים שנגרמו בעקבותיו.

עובד קדמי: יש מטרה נוספת חשובה לא פחות מהנושא הכלכלי בתיירות וזה חיזוק הזיקה והאהבה לארץ ישראל וחיזוק הקשר של היהדות בעולם למדינת ישראל.

עובד קדמי: אנחנו נוכחים לדעת היום שהתיירות שמגיעה לישראל היא אותה תיירות שיש לה זיקה אידיאולוגית, אהבה לארץ ישראל.

עובד קדמי: זה מוכיח שצריך לשמר את הקשרים האלה גם בעתות רגילות, לאו דווקא בעתות משבר.

עובד קדמי: באשר להפסד בהכנסות התיירות בתקופה הזאת, ההפסדים היו קשים מאוד.

עובד קדמי: אין צורך להכביר במילים בעניין ההפסדים.

עובד קדמי: לפי הנתונים שישנם בלשכה המרכזית לסטטיסטיקה, בשנת 2000 ההכנסות מתיירות למשק הישראלי בכלל, לאו דווקא לענף התיירות, היו 4.3 מיליארד דולר, כאשר ההכנסה לתיירות בשנת 2002, לפחות בתקופה מינואר עד אוגוסט, היא מיליארד דולר.

עובד קדמי: זה מדבר בשם עצמו ואין צורך להוסיף מילה אחת.

עובד קדמי: הפגיעה בענף התיירות היא לאו דווקא במעגל הראשון.

עובד קדמי: אנחנו מדברים על שניים או שלושה מעגלים של עובדים שעוסקים בתיירות או מושפעים או משפיעים על התיירות.

עובד קדמי: המעגל הראשון זה מורי הדרך, בתי המלון.

עובד קדמי: המעגל השני זה אלה שנותנים את השירותים לאותם מלונות.

עובד קדמי: גם הם נפגעו.

עובד קדמי: הרבה מפעלים שנותנים שירותים לבתי המלון, כאשר בית מלון נסגר או אינו עובד, נפגעים ישירות ונפלטים רבים ממעגל העבודה.

עובד קדמי: גם על זה צריך לתת את הדעת.

עובד קדמי: ההתמודדות עם המשבר, כפי שהיתה עד היום, נעשתה בשיתוף פעולה הדוק עם משרד העבודה, עם ענף התיירות ועם אגודת מורי הדרך.

עובד קדמי: זה התבטא בתוכנית חל"ת שהותאמה לעובדי בתי המלון.

עובד קדמי: כ-2000 עובדי בתי מלון השתתפו בתוכנית החל"ת.

דוד טל: אדוני מדבר לגבי שנה שעברה?

עובד קדמי: כן.

עובד קדמי: מבחינת התיירות הנכנסת התוכנית חלה על כ-200 עובדים מתוך 1100.

עובד קדמי: אני רוצה להזכיר שקרוב ל-800 עובדים נשרו מענף מארגני התיירות, שזה סוכנויות התיירות הנכנסת שגם להם יש תפקיד חשוב בהבאת תיירים לישראל.

עובד קדמי: היו תוכניות ל-200 מורי דרך.

עובד קדמי: היו גם תוכניות כלכליות אחרות שאינן נוגעות כרגע רק לעובדים עצמם.

דוד טל: מה משרד התיירות עושה עם משרד האוצר או עם משרד העבודה והרווחה כדי לעזור לאותם גופים שהזכרת – מורי דרך, מלונאים?

דוד טל: אם נפתור את הבעיות שלהם, ממילא ייפתרו הבעיות של המעגלים הגדולים יותר.

עובד קדמי: אם אנחנו מדברים על הסיוע שהיה בתקופת המשבר, אז אנחנו מעוניינים להמשיך אותו גם בשנת 2003.

עובד קדמי: הסיוע למלונות יינתן בהנחות בארנונה.

עובד קדמי: אנחנו הגענו להסדר של 66% הנחה בארנונה.

דוד טל: בכל הארץ?

עובד קדמי: בכל הארץ, כאשר הרשויות המקומיות משתתפות גם הן.

רחל אבנעים: אין שיתוף של כל הרשויות.

עובד קדמי: לא של כולן.

דוד טל: אתה אומר לי שהאוצר מוכן בכל מקום.

דוד טל: .

אבי רוזנטל: יש קריטריונים.

אבי רוזנטל: זה לא בכל מקום.

אבי רוזנטל: אילת וים-המלח לא בפנים.

עובד קדמי: מדובר באזורים שנפגעו באופן מיוחד.

דוד טל: האוצר יהיה מוכן לתת את חלקו לפי אותה נוסחה של ירושלים?

עובד קדמי: האוצר יתן את חלקו כאשר התפוסה במלונות תהיה פחות מ-50% באזורים שנפגעו.

עובד קדמי: אם הרשות המקומית מוכנה לתת יד ולסייע, אז משרד האוצר מוכן גם הוא לתת את חלקו.

עובד קדמי: משרד התיירות הקצה 38 מיליון שקל לקרן שיווק לבתי המלון.

עובד קדמי: אנחנו מקווים שבשנת 2003 יוקצו סכומים דומים לעניין זה.

עובד קדמי: יש סיוע של משרד האוצר בהלוואות לבתי המלון, כאשר סכום ההלוואות הכולל הוא 400 מיליון שקל.

עובד קדמי: זה עדיין לא בוצע.

עובד קדמי: יש קשיים בעניין הזה.

דוד טל: מתי זה אמור לצאת לפועל?

עובד קדמי: הקריטריונים כבר הוכנו.

דוד טל: החשש שלי הוא שעד שזה יבוצע לא יהיה למי לתת את זה.

עובד קדמי: זה תקוע באיזה שהוא מקום במשרד האוצר.

עובד קדמי: מאחר וחלק מבתי המלון לא פועלים או פועלים חלקית, הצענו לתת להם סיוע בשיפוץ המבנים שלהם כדי לשפר אותם.

עובד קדמי: זאת התקופה הטובה לכך.

עובד קדמי: למארגני התיירות הנכנסת יש קרן שיווק ותמריץ.

עובד קדמי: אנחנו מקווים שבשנה הבאה נמשיך עם זה.

עובד קדמי: בקרן תיירות הפנים הוצאנו כספים לא מעטים – 10 מיליון שקל.

עובד קדמי: אנחנו לא יודעים מה יהיו הכספים שיושקעו השנה, זה עדיין בדיון עם האוצר.

דוד טל: מה לגבי הפעולות שאתם עושים עם משרד העבודה?

עובד קדמי: עם משרד העבודה זה בעיקר החל"ת.

דוד טל: אתם ממשיכים עם זה השנה?

שרה חורש: ב-2002 היה מעט מאוד חל"ת.

דוד טל: מה התוכנית ל-2003?

עובד קדמי: אין עדיין תוכנית.

עובד קדמי: אני מניח שאם תהיה נכונות.

עובד קדמי: .

דוד טל: יש לזה מסגרת תקציבית, לא?

דוד טל: הוקצו משאבים לנושא הזה?

שרה חורש: הבעיה של 2003 היא בעיה כפולה ומכופלת.

שרה חורש: כמו שאתה יודע, יש החלטת ממשלה שאומרת שאנחנו לא יכולים להכשיר דורשי עבודה, אלא רק מקבלי הבטחת הכנסה, שזה משלש את הבעייתיות של ההתאחדות והמעסיקים בנושא הזה.

עובד קדמי: 200 מורי הדרך קיבלו סיוע בהשתתפות בתוכנית החל"ת.

עובד קדמי: יש קרוב ל-1500 מורי דרך פעילים.

עובד קדמי: לפי הנתונים שלנו 800 מורי דרך פעילים באופן חלקי.

עובד קדמי: הם לא פעילים במשרה מלאה, לכן גם המספר הזה של 800 הוא לא מספר אמיתי.

עובד קדמי: למורי הדרך השכירים שולמו דמי אבטלה.

עובד קדמי: למורי הדרך העצמאיים, שהם כ-300 במספר, לא ניתן היה לשלם דמי אבטלה, לכן היה צורך במציאת מנגנון מיוחד לסיוע והוא הקצאה של 10 מיליון שקל.

עובד קדמי: יש לנו בעיה מסויימת עם מורי דרך שגילם למעלה מגיל 65.

עובד קדמי: יש קושי בתשלום לאותם מורי דרך.

עובד קדמי: אני מקווה שנפתור את זה.

עובד קדמי: משרד התיירות חושב וסבור שיש לשלם לאותם מורי דרך שעברו את גיל 65, למרות שאולי לפי קריטריונים רגילים של הביטוח הלאומי אינם זכאים לדמי ביטוח לאומי.

עובד קדמי: אני מאוד מקווה שנמצא פתרון יחד עם משרד האוצר כדי לסייע לאותם מורי דרך מעטים.

אבי רוזנטל: לפני המשבר עסקו בתיירות 100 אלף עובדים, כשמתוכם כ-36 אלף עבדו במלונאות.

אבי רוזנטל: מבחינת היקף הצמיחה במשק יש לזה משמעות של קרוב ל-200 אלף עובדים שישירות ובעקיפין ינקו וחיו בזכות קיומה של התיירות.

אבי רוזנטל: במלונאות ירדנו מ-35 אלף ערב המשבר למשהו כמו 19 אלף עובדים.

אבי רוזנטל: גם ביתר הדיסיפלינות הנפילה היתה דומה.

אבי רוזנטל: אם מדברים על חזרה לצמיחה של המשק כולו, אין ספק שהתיירות תשמש כמנוף מרכזי בחזרה לצמיחה.

אבי רוזנטל: אחת מההשפעות המרכזיות על המצב המיתוני שבו מצויה הכלכלה של המדינה נובע בין היתר מהמשבר העמוק בתיירות.

אבי רוזנטל: יש לציין שהעובדים בתחום המלונאות, מבחינת הפיזור הגאוגרפי שלהם, מתפזרים בצורה מאוד טובה מבחינת המוקדים במשק.

אבי רוזנטל: מכיוון שהענף הזה מצטיין ב-50% עבודת גברים ו-50% עבודת נשים, זה פוגע בחלק גדול מהאוכלוסיות שבאופן מסורתי סובלות מאבטלה.

אבי רוזנטל: לגבי אותם 4000 עובדים שנקלטו, עבדו בחופש הגדול ובחגים וקיים חשש גדול שבאוקטובר ובהמשך הם עלולים להיפלט החוצה בגלל הירידה הדרסטית בתפוסה, הנחנו על השולחן איזו שהיא תוכנית איך למנוע את הפיטורים שלהם.

אבי רוזנטל: התוכנית הזאת משתלבת בצורה מאוד יפה עם התוכנית הכלל משקית של עידוד התעסוקה במשק כולו, שהרעיון הכללי שלה הוא שמפעלים שיקלטו עובדים נוספים יקבלו תמיכה של 1000 שקל לעובד.

אבי רוזנטל: מאחר וענף המלונאות קרוב לוודאי לא יקלוט עובדים נוספים מעבר לאותה תקופה בבסיס, אנחנו אומרים שבמסגרת אותה תוכנית רעיונית כל מלון ומלון יצטרך להתחייב על איזו שהיא מצבת עובדים שהוא לא יפטר.

אבי רוזנטל: אנחנו נשב עם משרד העבודה ועם משרד התיירות כדי לגבש קריטריונים.

אבי רוזנטל: עובד כזה שלא יפוטר יקבל תמיכה של 1000 שקל לחודש, בדיוק לפי אותם הנתונים שמצויים בתוכנית הכלל משקית שאושרה על ידי הממשלה במסגרת התוכנית הכלכלית הכוללת.

אבי רוזנטל: אני לא יודע אם היא תצא לדרך, אבל שם ישנם המקורות התקציביים לעריכת התוכנית.

אבי רוזנטל: אתה ציינת שעלות התוכנית היא 48 מיליון שקל בשנה.

אבי רוזנטל: בתוכנית שהועברה במסגרת התוכנית הכללית מסומנות הרזרבות התקציביות לכך, כאשר ההבדל הוא שבענף המלונאות מדובר במניעת פיטורים בניגוד לכלל המשק.

אהרון שהם: יש לנו תוכנית נוספת שבאה לעזור לעובדים הקיימים בענף.

אהרון שהם: אין לנו מספיק ימי עבודה בחודש לעובדים הקיימים בענף.

אהרון שהם: העובדים הולכים הביתה עם משכורות שנמוכות ב-20,30 אחוז מהמשכורות שהם היו מרוויחים אילו הם היו עובדים חודש מלא.

אהרון שהם: אנחנו כמעסיקים היינו רוצים לתת להם משכורת מלאה, אבל אין מאיפה כי אין הכנסות, אין תפוסה במלונות.

אהרון שהם: בירושלים התפוסה עומדת על 25-30 אחוז.

אהרון שהם: בתל-אביב המצב לא פחות גרוע מאשר בירושלים, רק זה לא נראה.

אהרון שהם: יש בימים מסויימים בחודש תפוסה קצת יותר גבוהה.

אהרון שהם: אנחנו מציעים איזה שהוא חל"ת בנושא הזה.

דוד טל: הבנתי שעל הנושא של החל"ת האוצר לא מוכן לדבר.

אהרון שהם: הוא לא מוכן לדבר על החל"ת שהיה נהוג בשנת 2000.

דוד טל: יש איזה שהוא חל"ת שהוא מוכן לדבר עליו?

אהרון שהם: אנחנו יכולים לפנות לאנשים שיקבלו דמי אבטלה מלאים.

אהרון שהם: אנחנו נשתתף בחלק מדמי האבטלה.

דוד טל: לפי ההקשחה של הקריטריונים לקבלת דמי אבטלה, אני חושב שעוד מעט אף אחד לא יקבל דמי אבטלה.

אהרון שהם: לא יכול להיות שעובד ילך הביתה עם משכורת כל כך נמוכה.

דוד טל: האם יש משהו בנושא של החל"ת שמשרד העבודה מכין עם משרד האוצר, או שאין על מה לדבר?

שרה חורש: לצערי הרב הוא לא שינה את דעתו.

שרה חורש: היינו באילת כדי להיפגש עם התאחדות המלונות ועם בעלי המלונות.

שרה חורש: הם העלו את כל הנושאים האלה.

שרה חורש: היתה פגישה נוספת עם מנכ"ל המשרד.

שרה חורש: אנחנו הצענו שהם יציעו חל"ת ואחר כדי שנוכל לשבת ולדון על זה.

שרה חורש: החל"ת הקודם מיצה את עצמו.

שרה חורש: כיום הם מדברים על פחות ימי לימוד כי הם לא יכולים ללמד את זה.

שרה חורש: אנחנו הצענו שיגישו לנו תוכנית ונראה אם אפשר במסגרת של החוק.

שרה חורש: .

דוד טל: גברת חורש, אולי אפשר לעשות הפוך כדי שלא יווצר מצב שהם יגישו תוכנית ואתם לא תקבלו אותה.

שרה חורש: זה לא בידינו, זה בידי האוצר.

דוד טל: אז אולי אפשר שמשרד העבודה יגבש איזו שהיא הצעה שעומדת בקריטריונים של א',ב',ג'.

דוד טל: אולי אתם יכולים לדעת מהאוצר כמה משאבים האוצר יהיה מוכן להקצות לנושא הזה, ואז תצמצמו את זה לדבר שהוא אפשרי ותכליתי.

שרה חורש: אני מוכנה לבדוק את הנושא.

שרה חורש: אנחנו שמרנו במשך השנים האלה את המשך ההכשרה של המקצועות המקצועיים.

שרה חורש: במלונאות עובדים ישראלים.

שרה חורש: אין שם עובדים זרים, מלבד עובדים שלא קשורים אלי שהם עובדי כפיים.

שרה חורש: הפכנו את הענף הזה לענף ישראלי.

דוד טל: השארתם כסף באגף להכשרה?

שרה חורש: הבעיה שלנו היא לא הכסף בתקציב שמיועד להכשרה, אלא שאנחנו צריכים לעבוד אך ורק מול מקבלי הבטחת הכנסה, לא מול דורשי עבודה מובטלים.

שרה חורש: הציפייה של האוצר שנעבוד רק עם הבטחת הכנסה לא תמלא את הצרכים.

אהרון שהם: אנחנו לא נקבל אותם לעבודה, כי אנחנו יודעים שמי שמקבל הבטחת הכנסה לא מתאים לעבוד בענף המלונאות.

שרה חורש: זאת בעיה שאף ענף במשק לא יוכל לשאת.

שרה חורש: לא נוכל להתמודד עם רמת ההכשרה, עם רמת העובדים.

שרה חורש: הקטסטרופה רק תגדל בקטע הזה.

שרה חורש: אנחנו, יחד עם התאחדות המלונות, לא צמצמנו את ההכשרות.

שרה חורש: הרחבנו את תחומי הלמידה בתוך הענף הזה, כך שאם אין מקום עבודה בתוך הענף אז הם ינהלו מוסדות לזקנים, ינהלו בתי חולים וכו'.

שרה חורש: היתה הרחבה של ההכשרה, כדי לתת להם אפשרויות תעסוקה יותר רחבות.

דוד טל: אנשי המלונאות אומרים שהאנשים שבאים מהבטחת הכנסה לא מתאימים לעבודה הזאת.

דוד טל: אולי אתם יכולים לשכנע את אנשי משרד האוצר שירדו מהנושא הזה.

שרה חורש: השולחן הזה צריך לעזור בקטע הזה.

רפי גלס: יש היום בישראל כ-5000 מורי דרך בעלי רשיונות בתוקף, כאשר 1500 אמורים לעבוד כמורי דרך.

רפי גלס: מתוך 1500 מורים כ-1000 מורים נמצאים באגודה.

רפי גלס: אנחנו לא נכנסים לקטגוריה של חל"ת.

רפי גלס: מה חל"ת אומר?

רפי גלס: חופשה ללא תשלום.

רפי גלס: מורה דרך הוא שכיר יומי ואין לו את הזכויות לקבל חופשה שנתית.

רפי גלס: זה גורם לבעיה די רצינית.

רפי גלס: בעזרת משרד התיירות ומשרד העבודה והרווחה מצאנו בעבר פתרונות.

רפי גלס: אנחנו דנים היום במניעת פיטורים.

רפי גלס: אגודת מורי דרך מנסה למצוא פתרונות איך לייצר וליצור תעסוקה למורי דרך, בוודאי ובוודאי למצוא דרך למנוע פיטורים.

רפי גלס: אני רוצה לדבר כאן על חוק שירותי תיירות תשל"ב 1996.

רפי גלס: להזכירכם, שרת העבודה גברת נמיר היתה השרה הראשונה שהכירה בחשיבות המקצוע של מורה דרך.

רפי גלס: החוק לא מגן על ההדרכה בישראל.

רפי גלס: איך אנחנו יכולים להרשות לאנשים זרים להדריך על מדינתנו, על מורשתנו.

דוד טל: לא קורה שאתה כמורה דרך יוצא עם קבוצה ישראלית לתורכיה או ליוון ומסביר את המורשת של אותה ארץ?

רפי גלס: אם אני כראש קבוצה יוצא עם ישראלים ליוון, לתורכיה, לספרד ולעוד מדינות ומתחיל להסביר, ישר מגרשים אותי מהמדינה או לוקחים אותי למאסר.

רפי גלס: מדינת ישראל יותר צדיקה מהרבי או מהאפיפיור, כי היא מרשה לכל אדם להדריך.

דוד טל: אתה מבקש שיהיה איזה תיקון בחקיקה כך שינהגו כפי שנוהגים ברוב ארצות העולם בנושא הזה.

רפי גלס: אמת.

רפי גלס: אם זה יחוקק זה ימנע אבטלה בקרב מורי דרך.

רפי גלס: ב-1 לאוקטובר 2000, כאשר מורי הדרך היו צריכים לקבל דמי אבטלה, הם היו צריכים להוכיח שהם עבדו 150 יום.

רפי גלס: הם לא יכלו להוכיח 150 יום.

רפי גלס: מדוע?

רפי גלס: כי רוב הקבוצות הודרכו על ידי מורי דרך שהם לא מישראל.

דוד טל: החשיבות של מורי הדרך ידועה לנו.

דוד טל: יש איזה קמפיין משותף לגבי תיירות חורף של המדינה יחד עם המלונאים?

עובד קדמי: בוודאי.

עובד קדמי: משרד התיירות יושב כרגע על המדוכה להכנת תוכנית לשנת 2003.

עובד קדמי: הוקצו לזה סכומים רבים מאוד.

עובד קדמי: 38 מיליון שקל מוקצים לקרן השיווק עם התאחדות המלונות.

עובד קדמי: סכומים שמתקרבים ל-200 מיליון שקל מוקצים לפעילות בחו"ל.

רפי גלס: אנחנו לא מתלוננים ולא באים בתביעות, למרות שאנחנו מבקשים ומצפים מהכנסת לשנות את החוק.

דוד טל: יש יועץ משפטי לאגודה שלכם?

רפי גלס: לצערי אין לנו משאבים כספיים.

רפי גלס: אנחנו מגישים לכנסת הצעת חוק.

דוד טל: תגיש לנו איזו שהיא הצעה כדי שנוכל להפוך אותה להצעת חוק.

דוד טל: על פניו היא נראית לי סבירה.

רפי גלס: יש היום הרבה מאוד תאונות דרכים.

רפי גלס: אני יודע שלמשרד לביטחון פנים אין משאבים כספיים.

רפי גלס: בקרב מורי הדרך יש כ-360 בעלי רכב אשכול.

רפי גלס: בשיחות שהיו לנו עם אנשי המשרד לביטחון פנים, הם אמרו לנו שהם מוכנים לתת לנו קורס מזורז של 40 שעות, מדים ותלושי דלק, אבל הם לא מוכנים לתת לנו משכורת.

רפי גלס: על אידיאולוגיה אי אפשר להביא אוכל למשפחה.

רפי גלס: אנחנו מצפים מהמשרדים הנוגעים בדבר שיצרו קשר ביניהם כך שבמקום לשלם לנו דמי אבטלה ישלמו לנו מחיר סמלי.

רפי גלס: זה ימנע הרג על הכבישים.

שרה חורש: עוד מעט לא יהיו דמי אבטלה.

רפי גלס: לכל אדם שמלווה במסגרת מערכת החינוך צריך להיות תו תקן.

רפי גלס: לכ-150 מורי דרך יש תעודות תו תקן.

רפי גלס: לרוב ציבור מורי הדרך אין את זה.

רפי גלס: אם משרד העבודה והרווחה יתן קורס תו תקן לאותם מורי דרך שאין להם את זה, זה יאפשר להם להדריך נוער במסגרת מערכת החינוך.

שרה חורש: אנחנו במגעים עם משרד החינוך, הכדור בינתיים אצלם.

שרה חורש: אנחנו נזרז אותם.

דוד טל: אם תחכי, אז הכדור יישאר אצלם הרבה מאוד זמן.

שרה חורש: אני לוקחת על עצמי לזרז את הנושא.

רפי גלס: אני מייחס חשיבות עליונה לתו תקן בקרב ציבור מורי הדרך.

רפי גלס: היה לא מזמן ראיון עם סטודנטים בסמינר מסויים שנשאלו על החשיבות של הר הבית ליהדות, על החשיבות של חברון.

רפי גלס: הם לא ידעו.

רפי גלס: המורה הוא טוב בכיתה, לא מחוץ לכיתה.

רחל אבנעים: חבל שאנשי האוצר לא כאן.

רחל אבנעים: אני רוצה להודות לך, כבוד היושב-ראש, בשם כולם על כך שהשקעת מאמצים אדירים כדי שהתקיימו 4 או 5 ישיבות במשך השנתיים בנושא הזה, אבל לצערי הרב חוץ מהסימפטיה של משרד התיירות ומשרד העבודה.

רחל אבנעים: .

דוד טל: למה?

דוד טל: משרד התיירות הציע לנו סכום של 38 מיליון.

רחל אבנעים: עם כל הכבוד לבתי המלון, למזגנים, לריהוט, לא ראיתי פרט ל4 או 5 חודשים של החל"ת משהו שהושקע בעובדים.

רחל אבנעים: זה הכי חשוב.

רחל אבנעים: אתם לא יודעים איזה מצוקות עוברים האנשים שנשארו בענף.

רחל אבנעים: רובם עובדים יומיים או שלושה, בלי תנאים סוציאליים.

רחל אבנעים: הם אפילו לא מגיעים לשכר מינימום.

רחל אבנעים: אם הם הולכים לבקש הבטחת הכנסה ויש להם רכב הם לא מקבלים.

רחל אבנעים: ברשתות אולי עוד מחזיקים מעמד ונותנים יומיים או שלושה, אבל במקומות אחרים יש כאלה שעובדים רק בסופי שבוע.

רחל אבנעים: כולם רוצים לשמור על מקור הפרנסה שלהם.

רחל אבנעים: הם אומרים שהם יורידו את הראש עד שיעבור הגל, אבל בגל הזה הם טובעים.

רחל אבנעים: אני מקבלת את ההצעה החלקית של התאחדות המלונות לתת יומיים של משופר, חל"ת, השתלמות או סיבסוד.

דוד טל: מה התרומה של ההסתדרות לענף המלונאות או התיירות?

דוד טל: אני זוכר שכשהמפעלים נכנסו למצוקה השקיעו הרבה מאוד מיליונים כדי שהעסק לא ייסגר.

רחל אבנעים: אם יש היום תיירות, אז זה בחגים או בחופשות.

רחל אבנעים: לאורך כל השנה ים המלח ואילת תפוסים על ידי השתלמויות של ועדי עובדים.

רחל אבנעים: יש גם השתלמויות קבועות של חברת החשמל, בעידוד של יושב-ראש ההסתדרות.

רחל אבנעים: זכרון, למשל, על סף פשיטת רגל.

דוד טל: אתם זוכרים את הישיבה הזאת שקראתי לכם להקדים את כל הנושאים של כנסים, אירועים, חופשות?

דוד טל: אתם עושים את זה כל הזמן?

רחל אבנעים: אנחנו עושים אבל זה לא מספיק.

רחל אבנעים: זה אף פעם לא יכול להיות במקום.

רחל אבנעים: המלונאים טוענים שים המלח ואילת עובדים בהפסדים גדולים, ובלבד שיעבדו.

רחל אבנעים: ההסתדרות חתמה בשנה הזאת הסכם עם המלונאים על ויתור הפחתת שכר לעובדים.

רחל אבנעים: אנחנו משתדלים לעודד תיירות פנים.

רחל אבנעים: לעובדים יש הפחתת שכר, לא משלמים להם תנאים סוציאליים.

אהרון שהם: כל העובדים שעובדים מקבלים תנאים סוציאליים.

רחל אבנעים: אני מתכוונת לימים שהם לא עובדים.

דוד טל: כמו שהם לא מקבלים שכר כך הם גם לא מקבלים תנאים סוציאליים.

רחל אבנעים: עד מתי?

רחל אבנעים: ישבנו אצל המנכ"ל וסיכמנו שיחד עם המלונאים ושרה נשב ונגיש תוכנית.

דוד טל: שרה הציעה שתקום איזו שהיא ועדה משותפת יחד עם המלונאים וכל האנשים הרלוונטיים כדי לגבש משהו.

חני נחמני: נאמר פה קודם שאלה שמקבלים הבטחת הכנסה לא מתאימים לעבודות האלה.

חני נחמני: היום, בעקבות השינויים במשק, לא מדובר באוכלוסייה שהיתה פעם.

חני נחמני: יש גידול בהשתתפות של דורשי העבודה ותובעי הבטחת הכנסה בקורסים, בעבודות.

שרה חורש: את מייצגת רק את מקבלי הבטחת הכנסה, לא את דורשי העבודה המובטלים או את החיילים המשוחררים.

חני נחמני: אני מתנגדת לאמירה הגורפת שאנשי הבטחת הכנסה לא מתאימים.

חני נחמני: יש בתוך הבטחת הכנסה אנשים שיכולים להתאים.

אהרון שהם: את אלה שמתאימים אנחנו לוקחים.

רחל אבנעים: שרה, דיברת על מקבלי הבטחת הכנסה.

רחל אבנעים: איך הם ישתלבו בבתי המלון אם אין לבתי המלון עבודה לעובדים הוותיקים?

שרה חורש: ההכשרה השתנתה.

שרה חורש: אנחנו עוקבים אחרי הכיתות שמסיימות ואנחנו רואים שהם עובדים במסעדות, בבתי אבות, במוסדות לחינוך.

שרה חורש: אנחנו מכשירים טבחים, קונדיטורים.

שרה חורש: אנחנו לא מכשירים עכשיו מלונאים כי לא צריך מלונאים.

שרה חורש: אנחנו הסטנו את זה למקומות שיש תעסוקה ועבודה.

שרה חורש: המטרה שלנו היא לשמור על העובדים המקצועיים מצד אחד, ומצד שני להמשיך את ההכשרה כי אנחנו יודעים שבוקר אחד נקום ונצטרך את כל בעלי המקצוע האלה.

רחל אבנעים: מה עם העובדים הקיימים?

רחל אבנעים: למה לא להשקיע בהם?

שרה חורש: יש לנו בעיות חל"ת.

דוד טל: משרד האוצר לא מוכן לתת חל"ת למובטלים.

שרה חורש: אולי אפשר להכשיר את העובדים הוותיקים שמועסקים 3 ימים במקום להכשיר כוח אדם נוסף שממילא לא יהיה לו מה לעשות בענף.

דוד טל: סביב השולחן הזה כולם מסכימים.

עליזה פליישר: אני לא מדברת בשם עובדים קיימים אלא בשם עובדים עתידיים.

עליזה פליישר: באמצע שנות ה-90 האוניברסיטה העברית נענתה לאתגר שהגיע מטעם התעשייה לפתח תוכנית ב.

עליזה פליישר: א בניהול בתי מלון, תיירות ומשאבי מזון.

עליזה פליישר: בכל שנה האוניברסיטה העברית ואוניברסיטת בן-גוריון מוציאות לשוק כמה עשרות תלמידים שהשקיעו 3 שנים מזמנם בלימודים ובסטז'.

עליזה פליישר: בתקופת השפע התלמידים האלה עשו סטז' בבתי מלון וקיבלו על זה כסף.

עליזה פליישר: נמצאים פה נציגים של שנה ג', שקיבלו את ההחלטה להיכנס לענף כשהענף היה בשיא השפל ומשרד התיירות חזה שיבואו לכאן 6 מיליון אנשים.

עליזה פליישר: כיום האנשים האלה הגיעו לשנה ג', הם רוצים לעשות סטז' אבל לחלק מבתי המלון אין אפילו כסף לשלם לעובדים שלהם.

עליזה פליישר: רותם שנמצאת פה עבדה בהתנדבות בבית מלון.

עליזה פליישר: חלקם עובדים בהתנדבות כי הם חייבים לסיים את התואר.

עליזה פליישר: השנה הם מסיימים ויוצאים לשוק.

דוד טל: כמה תלמידים סיימו בשנתון האחרון?

עליזה פליישר: 30 תלמידים באוניברסיטה העברית.

דוד טל: אני פונה עכשיו להתאחדות המלונאים כדי לשמוע מה אנחנו יכולים לעשות כדי לקבל חלק מהם.

אהרון שהם: אנחנו מוכנים לקבל.

אהרון שהם: אם אנחנו משלמים אז זה קודם לעובדים.

דוד טל: אתם מוכנים לבדוק איך אפשר לשלב את התלמידים האלה?

אהרון שהם: בהחלט.

דוד טל: כשהמשבר הזה ביום מן הימים יסתיים, אתם תצטרכו אותם.

פרוספר ביטון: אני יודע שאתה אחד מחברי הכנסת היותר חברתיים, אבל אני רואה שאנחנו באים לפה ורק מוציאים קיטור.

פרוספר ביטון: הכל מתחיל ונגמר בפקידי האוצר.

פרוספר ביטון: הם לא נמצאים פה אפילו להגיד לא.

דוד טל: היות ואני מייחס חשיבות לכל הנושא הזה של התיירות, הנושא של המלונאים ולמקצועות הנלווים לתעשייה הגדולה הזאת, והתבקשתי לקיים את הדיון אז אני מקיים אותו.

דוד טל: מה רצית?

דוד טל: שאני אגיד להם שאני לא מקיים את הדיון כי אין לי פתרונות.

דוד טל: אני לא חושב שאף אחד מהם סבר שנמצא כאן את הפתרון.

דוד טל: עצם זה שאני מקיים את הדיון אני ממלא את רצונם של האנשים בענף, אני מציף את הבעיה ואני מביא את הנושא למודעות גדולה ורחבה יותר של הציבור.

דוד טל: אולי הדברים האלה יפלו על אוזניים קשובות של ראש הממשלה, של שר האוצר.

דוד טל: הכוונה היתה ליצור את הלחץ הזה.

דוד טל: אולי הלחץ הזה לא מספיק בתקופה הזאת, אבל אני רוצה לקוות שאת חלקנו תרמנו.

דוד טל: לא יכולנו לדחות את האנשים הנכבדים האלה מהתאחדות המלונאים.

חנה קורן: אני רוצה לבקש לקבל עזרה בנושא של קבלת מעמד של עבודה מועדפת לעוסקים בתיירות הכפרית.

חנה קורן: מדובר בתיירות קטנה.

חנה קורן: אנחנו מדברים על עסקים קטנים בתיירות שמעסיקים עד 15 עובדים.

חנה קורן: מדובר ביחידות אירוח, אטרקציות קטנות.

חנה קורן: חבר'ה צעירים שחוזרים מהצבא לא יכולים לעבוד בפריפריה בתיירות כיוון שזאת לא עבודה מועדפת.

דוד טל: הוועדה הזאת העבירה איזה שהוא חוק לגבי עבודה מועדפת למאבטחים בניגוד לדעת האוצר, בניגוד לדעת הממשלה.

דוד טל: ראיתי שבחוק ההסדרים רוצים לבטל את הצעת החוק.

דוד טל: אני חושב שאם נעביר הצעת חוק כזאת, בסוף שנה הבאה נגיע לאותו דבר.

דוד טל: אני מוכן לעשות ניסיון כדי להעביר את זה.

דוד טל: אני התרשמתי מאוד לטובה מהצימרים בצפון שהיו מלאים בחול המועד האחרון.

תומר פשניצה: החלטנו לאזור אומץ ולהיכנס לענף הזה כשהוא היה במצוקה מתוך אהבה לענף.

תומר פשניצה: היום הרבה חושבים שזה תחום שהם בחרו בטעות, תחום שלא יוביל אותם לשום מקום.

תומר פשניצה: יש כאלה שמחליטים להישאר מתוך אמונה שבאיזה שהוא שלב יגיע היום שאחרי.

תומר פשניצה: אני מקבל את ההכשרה להיכנס לענף.

תומר פשניצה: השתדלתי לעשות את הסטז' בכוחות עצמי.

תומר פשניצה: אני כבר 4 שנים בענף.

תומר פשניצה: התחלתי לעבוד בבתי מלון לפני שהתחלתי את דרכי האקדמית.

תומר פשניצה: לפי דעתי אנשים שמחליטים להישאר צריכים לקבל את העזרה.

תומר פשניצה: צריך חשיבה יותר אקדמית בתחום הזה.

תומר פשניצה: יכול להיות שהתחום לא היה רגיל לאנשים שהגיעו מהאקדמיה.

תומר פשניצה: צריך להיכנס לחשיבה הזאת ולשלב את האנשים האלה.

דוד טל: אני מבין לליבך.

דוד טל: היתה לנו בעיה כזאת במגזר של ההיי-טק.

דוד טל: היתה תקופה שההיי-טק נסק לשמיים וחשבו לייבא עובדים.

דוד טל: אני הקימותי ועדת משנה, בראשות פרופסורים מהשורה הראשונה כדי שתעסוק בדברים הכי סודיים בצבא ובמדינה.

דוד טל: לצערי, הם עוד לא סיימו את העבודה וכבר המגמה השתנתה וההיי-טק קרס ואותם אנשים מוכשרים לא מוציאים עבודה.

דוד טל: יום יבוא והמערכת הזאת תשוב ותרים ראש ותוכלו להשתלב.

דוד טל: אנחנו מחליטים על הקמת ועדת משותפת של המעסיקים, האוצר, משרד העבודה, התיירות וההסתדרות לגיבוש תוכנית.

דוד טל: הגברת חורש, אני מבקש שבמסגרת הוועדה הזאת תתנו את דעתכם לשילובם של האקדמאים.

דוד טל: אני קורא לממשלה, מעבר לאותה ועדה, לגבש איזו שהיא תוכנית איך לעזור לענף התיירות בכל מה שקשור להנחות בארנונה.

דוד טל: צריך לראות מה ההתאחדות יכולה לעשות כדי להישאר עם הראש מעל פני המים.

דוד טל: לצורך העניין הזה צריך את התמיכה של הממשלה.

דוד טל: אני רוצה לקוות שהצפנו את הבעיה.

דוד טל: יכול להיות שזה ייפול על אוזניים קשובות.

דוד טל: אם העלנו את הנושא הזה ביום התיירות לסדר היום, דיינו.

דוד טל: אני מקווה שבפעם הבאה שנגיע לכאן חלק מהבעיות ייפתרו.